# Studentevaluering. Tilbakemelding etter samtale i grupper.

**Bakgrunn:**

Denne høsten ble kurset for første gang hold både for masterstudenter UDO og for de internasjonale masterstudentene (MIED).

**Oppsummering etter samtale med de norske studentene:**

De fleste opplevde at dette var et nyttig kurs fordi det handlet om en sentral del av masteroppgaven.

Noen sa at det opplevdes som en “kald dusj” i forhold til å avgrense masteroppgaven med emneord og søkestrategier.

Mange uttrykte at kurset hadde mye kompetanse blant lærerne, men at det var vel mange personer tilstede fra UB. Vi burde ha utnyttet potensiale bedre med så mange lærerkrefter som ikke bidro på så mye. Pga mye kompetanse og mange lærere burde studentene fått mere individuell veiledning.

De fleste av de norske studentene ønsket at vi skulle dele inn i to grupper torsdag og at det hadde vært litt utfordrende med engelsk som undervisningsspråk i starten av kurset.

De fleste sa at de hadde mest utbytte av de to presentasjonene siste dag som handlet om ulike forskningstradisjoner og spenninger mellom disse, samt at de fikk eksempler på lærernes egne forskningsstrategier.

Noen savnet at kurslitteraturen burde vært tatt mere opp. Mange mente også at kurset hadde litt for mye informasjon («overload»). Det ble litt for mye teknisk, for mye detaljer, som ikke var så relevant for alle, mens andre mente at det var bra med bibliotekarene som kunne alt det tekniske.

Mange ønsket også mere jobbing på egenhånd.